b'\n_START_ARTICLE_\nMOVIT\n_START_SECTION_\nDejavnost\n_START_PARAGRAPH_\nOsrednja dejavnost Zavoda MOVIT (www.movit.si) je izvajanje nalog nacionalnih struktur kot so predvidene v odlo\xc4\x8ditvah Evropskega parlamenta in Sveta o vzpostavitvi posameznega programa, \xc5\xa1e posebej na podro\xc4\x8djih u\xc4\x8dnih mobilnosti, evropske mladinske politike, evropskega in mednarodnega sodelovanja lokalnih skupnosti in njihovega prebivalstva, \xc5\xa1e zlasti mladih ter spodbujanje in uveljavljane evropskega dr\xc5\xbeavljanstva kot temeljno vez med prebivalci in Evropsko Unijo._NEWLINE_MOVIT izvaja naloge Nacionalne agencije EU programa na podro\xc4\x8dju mladine od maja 1999, ko je Slovenija vstopila v program MLADI ZA EVROPO III, ki se je nadaljeval s programom MLADINA (2000 - 2006) ter programom MLADI V AKCIJI (2007 - 2013). V okviru te vloga upravlja posredno centralizirana sredstva prora\xc4\x8duna EU in omog\xc4\x8da pridobitev finan\xc4\x8dne podpore za razli\xc4\x8dne oblike u\xc4\x8dnih mobilnosti v mladinskem delu, isto\xc4\x8dasno pa izvaja aktivnosti za splo\xc5\xa1ni razvoj mladinskega dela in neformalnega u\xc4\x8denja, \xc5\xa1e posebej pa tiste, ki s svojim pristopom in vsebino prispevajo h krepitvi evropskega sodelovanja na podro\xc4\x8dju mladine._NEWLINE_Poleg vloge Nacionalne agencije v okviru programa Mladi v Akciji znotraj MOVIT-a deluje \xc5\xa1e nacionalni partner EURODESK-a (od leta 2001), ki je specializirana struktura znotraj programa za posredovanje informacij o evropskih prilo\xc5\xbenostih tako za mlade kot za tiste, ki neposredno delajo z mladimi. Od leta 2002 v okviru MOVIT-a deluje tudi SALTO-YOUTH South East Europe Resource Centre, ki je specializirana evropska enota programa za razvoj programa Mladi v akciji v partnerskih dr\xc5\xbeavah v obmo\xc4\x8dju Zahodnega Balkana._NEWLINE_MOVIT od leta 2009 izvaja naloge Informacisjke pisarne v okviru programa EVROPA ZA DR\xc5\xbdAVLJANE, ki spodbuja in podpira sre\xc4\x8danja in sodelovanja med prebivalci dr\xc5\xbeav \xc4\x8dlanic EU in nekaterih dr\xc5\xbeav kandidatk ali potencialnih kandidatk za \xc4\x8dlanstvo v EU z namenom spodbujanja in krepitve evropskega dr\xc5\xbeavljanstva._NEWLINE_MOVIT ponuja tudi prilo\xc5\xbenost svetovanja pri snovanju razvoja mednarodnega sodelovanja lokalnih skupnosti, dru\xc5\xa1tev in drugih organizacij, vklju\xc4\x8dno z izdelavo strate\xc5\xa1kih na\xc4\x8drtov za internacionalizacijo operacij tako lokalnih oblasti, nevladnih organizacij ter manj\xc5\xa1ih in srednjih podjetij.\n_START_SECTION_\nStruktura, kadri in viri za kritje stro\xc5\xa1kov delovanja\n_START_PARAGRAPH_\nMOVIT deluje v organizacijski shemi treh vertikalnih organizacijskih skupin ter pre\xc4\x8dne skupine Skupnih slu\xc5\xbeb in funkcij. Ob koncu leta 2010 je bilo v MOVIT-u zaposlenih 15 oseb, letni prihodki za kritje stro\xc5\xa1kov delovanja v letu 2009 pa so zna\xc5\xa1ali 920.574 \xe2\x82\xac  od tega 52% iz prora\xc4\x8duna EU, 34% iz prora\xc4\x8duna RS, 14% pa je bilo pridobljeno z lastno dejavnostjo, predvsem z izvajanjem usposabljanj v obmo\xc4\x8dju Jugovzhodne Evrope._NEWLINE_Zavod MOVIT deluje od leta 1997, del njegove dejavnosti ob ustanovitvi pa danes izvajata zavod AVANTIS (od 2004) in zavod MOBIN (od 2010).\n_START_SECTION_\nViri in ve\xc4\x8d informacij\n_START_PARAGRAPH_\nUradna spletna stran MOVIT, Ljubljana,;_NEWLINE_www.europa.eu/youth'